**ΑΥΓΟΥΣΤΟΥ 12!!**

**[](http://3.bp.blogspot.com/-0St4hN3ODzk/UCIfi8zWRqI/AAAAAAAAJQg/9Ukk0VgOzm4/s1600/12.+%CE%A6%CE%A9%CE%A4%CE%99%CE%9F%CE%A3+&+%CE%91%CE%9D%CE%99%CE%9A%CE%97%CE%A4%CE%9F%CE%A3+%CE%9C%CE%91%CE%A1%CE%A4%CE%A5%CE%A1%CE%95%CE%A3+(1).jpg)**

**ΜΝΗΜΗ ΤΩΝ ΑΓΙΩΝ ΜΑΡΤΥΡΩΝ ΦΩΤΙΟΥ ΚΑΙ ΑΝΙΚΗΤΟΥ**

s320/24.+%CE%9A%CE%9F%CE%A3%CE%9C%CE%91%CE%A3+%CE%91%CE%99%CE%A4%CE%A9%CE%9B%CE%9F%CE%A3+(8)

s320/24.+%CE%9A%CE%9F%CE%A3%CE%9C%CE%91%CE%A3+%CE%91%CE%99%CE%A4%CE%A9%CE%9B%CE%9F%CE%A3+(27)

**ΑΚΟΛΟΥΘΙΑ**

**ΕΙΣ ΤΟΝ ΕΣΠΕΡΙΝΟΝ**

Εις το, Κύριε εκέκραξα, ιστώμεν Στίχους ς' και ψάλλομεν Στιχηρά προσόμοια της

**Εορτής γ'. Ήχος δ'. Έδωκας σημείωσιν**

Δεύτε νυν την κρείττονα, αλλοιωθέντες αλλοίωσιν, ουρανόφρονες σήμερον, Χριστώ συμμορφούμενοι, ευσεβώς και γήθεν, εφ’ υψηλοτάτην, των αρετών περιωπήν, ανενεχθέντες αγαλλιώμεθα· δι' οίκτον γαρ τον άμορφον, μεταμορφούμενος άνθρωπον, εν Θαβώρ κατελάμπρυνεν, ο Σωτήρ των ψυχών ημών.

Ω φιλοθεάμονες, των υπέρ νουν και φιλήκοοι, μυστικώς εποπτεύσωμεν, Χριστόν εξαστράψαντα, θεϊκαίς ακτίσι, και ενηχηθώμεν, την του Γεννήτορος φωνήν, ηγαπημένον ανακηρύττουσαν, Υιόν τον καταυγάσαντα, την ανθρωπίνην ασθένειαν, εν Θαβώρ και πηγάσαντα, φωτισμόν ταις ψυχαίς ημών.

Άπαν νυν εγκόσμιον, και υπερκόσμιον σύστημα, συγκινείσθω προς αίνεσιν, Χριστού του Θεού ημών, του νεκρών και ζώντων, κεκυριευκότος· θεοπρεπώς γαρ εαυτώ,

μεταμορφούμενος συμπαρίστησι, του νόμου και της χάριτος, τους πρωτοστάτας και κήρυκας, εν Θαβώρ ως ηυδόκησεν, ο Σωτήρ των ψυχών ημών.

**Και των Αγίων Μαρτύρων γ'. Ήχος δ'. Έδωκας σημείωσιν**

Πυρ ουκ επτοήθητε, ου κατατέμνοντα όργανα, ου θυμόν αλογώτατον, αφρόνως δικάζοντος, ουχ ορμάς λεόντων, ου βράσεις λεβήτων, ου των μελών τας εκκοπάς, ουδέ θανάτου πικράν απόφασιν, υμάς αθανατίζουσαν, και προς Θεόν τον αθάνατον, ευκλεώς παραπέμπουσαν, αθληταί γενναιότατοι.

Το μακαριώτατον, και κατά πάντα σεβάσμιον, και αξίοις ποθούμενον, τέλος απειλήφατε, και τας δι' αιώνος, γενναίοι ελπίδας, και αναβλύζετε ημίν, κρουνούς

θαυμάτων φλογμόν εξαίροντας, παθών ψυχής και σώματος, των ευσεβώς την ετήσιον, εορτήν υμών πάντοτε, εκτελούντων Πανεύφημοι.

Φώτιος ο ένδοξος, και ο θεόφρων Ανίκητος, η δυάς η πανάριστος, Τριάδος λαμπρότησι, κατηγλαϊσμένοι, και πεποικιλμένοι, ταις των στιγμάτων καλλοναίς, μετά

Αγγέλων αεί αγάλλονται, τοις πίστει δε την ένδοξον, και ιεράν αυτών άθλησιν, εορτάζουσι νέμουσι, φωτισμόν τε και έλεος.

**Δόξα. Ήχος πλ. α’ . Βασιλείου.**

Πιστώς πανηγυρίζομεν την πάνσεπτον ημέραν της ενδόξου υμών αθλήσεως, ω Αθλοφόροι Χριστού και Μάρτυρες πανεύφημοι, οι δια Κύριον αθλήσαντες, Διοκλητιανόν τον παμμίαρον κατησχύνατε, Φώτιε και Ανίκητε μεγαλώνυμοι, όθεν τω Δεσποτικώ θρόνω μετά παρρησίας μαρτυρικής αεί παριστάμενοι, εκτενώς πρεσβεύσατε υπέρ των εκτελούντων την ιεράν υμών πανήγυριν.

**Και νυν... Ήχος ο αυτός. Της Εορτής**

Τον γνόφον τον νομικόν, η φωτεινή της Μεταμορφώσεως, διεδέξατο νεφέλη, εν η Μωϋσής και Ηλίας γενόμενοι, και της υπερφώτου δόξης αξιωθέντες, Θεώ έλεγον·

Συ ο ει Θεός ημών, Βασιλεύς των αιώνων.

Είσοδος, Φως ιλαρόν, το Προκείμενον της ημέρας και τα Αναγνώσματα.

**Προφητείας Ησαίου το Ανάγνωσμα. (Κεφ. μγ’ 9)**

Τάδε λέγει Κύριος. Πάντα τα έθνη συνήχθησαν άμα, και συναχθήσονται άρχοντες εξ αυτών. Τις αναγγελεί ταύτα εν αυτοίς; η τα εξ αρχής, τις ακουστά ποιήσει ημίν; Αγαγέτωσαν τους μάρτυρας αυτών και δικαιωθήτωσαν, και ειπάτωσαν αληθή. Γίνεσθέ μοι μάρτυρες, και εγώ μάρτυς Κύριος ο Θεός, και ο παις, ον εξελεξάμην· ίνα γνώτε, και πιστεύσητε, και συνήτε ότι εγώ ειμι. Έμπροσθέν μου ουκ εγένετο άλλος Θεός, και μετ ἐμὲ ουκ έσται. Εγώ ειμι ο Θεός, και ουκ έστι πάρεξ εμού ο σώζων. Εγώ ανήγγειλα και έσωσα, ωνείδισα, και ουκ ην εν υμίν αλλότριος. Υμείς εμοί μάρτυρες, και εγώ Κύριος ο Θεός· ότι απ ἀρχῆς εγώ ειμι, και ουκ έστιν ο εκ των χειρών μου εξαιρούμενος. Ποιήσω, και τις αποστρέψει αυτό; Ούτω λέγει Κύριος ο Θεός, ο λυτρούμενος ημάς, ο Άγιος Ισραήλ.

**Σοφίας Σολομώντος το Ανάγνωσμα.. (Κεφ. γ’ 1)**

Δικαίων ψυχαί εν χειρί Θεού, και ου μη άψηται αυτών βάσανος. Έδοξαν εν οφθαλμοίς τεθνάναι, και ελογίσθη κάκωσις η έξοδος αυτών και η αφ ἡμῶν πορεία σύντριμμα·

οι δε εισιν εν ειρήνη. Και γαρ εν όψει ανθρώπων εάν κολασθώσιν, η ελπίς αυτών αθανασίας πλήρης. Και ολίγα παιδευθέντες, μεγάλα ευεργετηθήσονται· ότι ο Θεός επείρασεν αυτούς, και εύρεν αυτούς αξίους εαυτού. Ως χρυσόν εν χωνευτηρίω εδοκίμασεν αυτούς, και ως ολοκάρπωμα θυσίας προσεδέξατο αυτούς. Και εν καιρώ

επισκοπής αυτών αναλάμψουσι, και ως σπινθήρες εν καλάμη διαδραμούνται. Κρινούσιν έθνη, και κρατήσουσι λαών, και βασιλεύσει αυτών Κύριος εις τους αιώνας.

Οι πεποιθότες επ αὐτῷ συνήσουσιν αλήθειαν, και οι πιστοί εν αγάπη προσμενούσιν αυτώ· ότι χάρις και έλεος εν τοις οσίοις αυτού, και επισκοπή εν τοις εκλεκτοίς αυτού.

**Σοφίας Σολομώντος το Ανάγνωσμα. (Κεφ. ε’ 15)**

Δίκαιοι εις τον αιώνα ζώσι, και εν Κυρίω ο μισθός αυτών, και η φροντίς αυτών παρά Υψίστω. Δια τούτο λήψονται το βασίλειον της ευπρεπείας, και το διάδημα του κάλλους εκ χειρός Κυρίου· ότι τη δεξιά αυτού σκεπάσει αυτούς, και τω βραχίονι υπερασπιεί αυτών. Λήψεται πανοπλίαν τον ζήλον αυτού, και οπλοποιήσει την κτίσιν εις άμυναν εχθρών. Ενδύσεται θώρακα, δικαιοσύνην· και περιθήσεται κόρυθα, κρίσιν ανυπόκριτον. Λήψεται ασπίδα ακαταμάχητον, οσιότητα· οξυνεί δε απότομον οργήν εις ρομφαίαν. Συνεκπολεμήσει αυτώ ο κόσμος επί τους παράφρονας· πορεύσονται εύστοχοι βολίδες αστραπών, και ως από ευκύκλου τόξου των νεφών, επί σκοπόν αλούνται και εκ πετροβόλου θυμού πλήρεις ριφήσονται χάλαζαι. Αγανακτήσει κατ αὐτῶν ύδωρ θαλάσσης· ποταμοί δε συγκλύσουσιν αποτόμως. Αντιστήσεται αυτοίς πνεύμα δυνάμεως, και ως λαίλαψ εκλικμήσει αυτούς, και ερημώσει πάσαν την γην ανομία, και η κακοπραγία περιτρέψει θρόνους δυναστών. Ακούσατε ουν βασιλείς, και σύνετε· μάθετε δικασταί περάτων γης· ενωτίσασθε οι κρατούντες πλήθους, και γεγαυρωμένοι επί όχλοις εθνών· ότι εδόθη παρά Κυρίου η κράτησις ημίν, και η δυναστεία παρά Υψίστου.

**ΕΙΣ ΤΗΝ ΛΙΤΗΝ, Ιδιόμελα. Βασιλείου. Ήχος α’ .**

Δαυϊτικώς ανεβόων οι καλλίνικοι Μάρτυρες, Φώτιος και Ανίκητος, ιδού δη τι καλόν, η τι τερπνόν, αλλ’ η το κατοικείν αδελφούς επί το αυτό. Ούτοι γαρ οι καρτερόψυχοι

τη τε φύσει και τη πίστει δεσμούμενοι, τη δυνάμει του Χριστού τον εχθρόν ωραιοτάτοις αυτών ποσί κατεπάτησαν, και νυν εν ουρανοίς ευφραινόμενοι, πρεσβεύουσιν υπέρ των ψυχών ημών.

**Ήχος β’ .**

Τον Σταυρόν του Σωτήρος κατέχοντες πανεύφημοι Μάρτυρες όπλον ακαταμάχητον, τον αρχέκακον όφιν ετροπώσασθε, και λαβόντες στέφη αμάραντα κλέος πιστών γεγόνατε, υπέρ ημών αεί δεόμενοι.

**Ήχος γ’ .**

Νεανικήν άγων την ηλικίαν παμμακάριστε Φώτιε, προς το μαρτύριον ευθαρσώς ηυτομόλησας, δι’ ο ουρανοθεν εκομίσω των ιαμάτων τα χαρίσματα. Και νυν τω Δεσποτικώ θρόνω μετά Ανικήτου παριστάμενος, αίτησαι ημίν παρά Χριστού του Θεού το μέγα και πλούσιον έλεος.

**Δόξα. Ήχος δ’ .**

Αθλοφόροι Χριστού πανσεβάσμιοι, Φώτιε και Ανίκητε, δια πολυτρόπων βασάνων δοκιμασθέντες, αδαμάντων στερρότεροι τη υπομονή ώφθητε, όθεν επαξίως παρά του

αθλοθέτου τας αμοιβάς ειληφότες, δωρήσασθε τοις νοσούσι την υγείαν ως τα πάθη αναργύρως ιώμενοι.

**Και νυν. Ο αυτός.**

Προ του Σταυρού Σου Κύριε παραλαβών τους μαθητάς, εις όρος υψηλόν, μετεμορφώθης έμπροσθεν αυτών, ακτίσι δυνάμεως καταυγάζων αυτούς, ένθεν φιλανθρωπία, εκείθεν εξουσία δείξαι βουλόμενος της Αναστάσεως την λαμπρότητα, ης και ημάς ο Θεός εν ειρήνη καταξίωσον ως ελεήμων και φιλάνθρωπος.

**Εις τον Στίχον. Ήχος πλ. δ’ . Ω του παραδόξου θαύματος. Βασιλείου.**

Ω του παραδόξου θαύματος, οι Αθλοφόροι τρανώς, των τυράννων ενώπιον, τον Χριστόν εκήρυξας, Θεόν είναι παντέλειον, πηγήν θαυμάτων όθεν ανέδειξε, τον θείον

τούτων ναόν ο Ύψιστος, και θεραπεύουσι, των ομμάτων άπαντα τα αλγεινά, όντως αρρωστήματα, οι μεγαλώνυμοι.

Στ.: Θαυμαστός ο Θεός εν τοις Αγίοις Αυτού.

Μάρτυς πανένδοξε Φώτιε, τις εξισχύσει ειπείν, την πολλήν παρρησίαν σου, και τα κατορθώματα, του φρικτού μαρτυρίου σου, και γαρ παρέστης ακαταπτόητος, και εν καμίνω, βληθείς εκραύγαζες, ω των μεγίστων σου, θαυμασίων Δέσποτα δι’ ο Χριστέ, σώσον τους υμνούντάς Σε, τον υπεράγαθον.

Στ.: Τοις Αγίοις τοις εν τη γη Αυτού, εθαυμάστωσεν ο Κύριος.

Μάρτυς θεόφρων Ανίκητε, ως νικητήν του εχθρού, επαξίως τιμώμέν σε, και πόθω γεραίρομεν, τα λαμπρά σου παλαίσματα, συν τω συνάθλω, ανευφημούντές σε, αναβοώμεν, δυάς πανένδοξε· πάρεστε Άγιοι, και θερμώς πρεσβεύσατε υπέρ ημών, των επιτελούντων νυν, υμών την άθλησιν.

**Δόξα. Ήχος πλ. δ’ .**

Αθλητικόν συστησάμενοι στάδιον, κατά των ειδώλων ηνδραγαθήσατε ένδοξοι, τη γαρ του Χριστού αγάπη κραταιωθέντες, τον τύραννον ετροπώσατε, και νυν μετά Αγγέλων

χορεύοντες, αιτήσασθε ημίν το μέγα έλεος.

**Και νυν... Ήχος πλ. δ' Της Εορτής**

Της Θεότητός σου Χριστέ, αμυδράν αυγήν παραγυμνώσας, τοις συναναβάσί σοι επί του όρους, της υπερκοσμίου σου δόξης εποίησας κοινωνούς· όθεν ενθεαστικώς εκραύγαζον· Καλόν εστιν ημάς ώδε είναι. Μεθ' ων και ημείς, σε τον μεταμορφωθέντα Σωτήρα Χριστόν, ανυμνούμεν εις τους αιώνας.

Νυν απολύεις. Τρισάγιον.

**Απολυτίκιον. Ήχος δ’ . Ταχύ προκατάλαβε.**

Δυάδα την πάντιμον των Αθλοφόρων πιστοί, αξίως τιμήσωμεν, αναβοώντες αυτοίς· πανθαύμαστε Φώτιε, συν τω συναθλητή σου, Ανικήτω δυσώπει, υπέρ των εκτελούντων την σεπτήν υμών μνήμην, και πόθω εγκαρδίω ευλαβώς, προσκυνούντων εικόνα υμών την πάνσεπτον.

**Δόξα. Και νυν. Απολυτίκιον της Εορτής. Ήχος βαρύς.**

Μετεμορθώθης εν τω όρει Χριστέ ο Θεός, δείξας τοις Μαθηταίς σου την δόξαν σου, καθώς ηδύναντο. Λάμψον και ημίν τοις αμαρτωλοίς, το φως σου το αΐδιον, πρεσβείαις της Θεοτόκου, φωτοδότα δόξα σοι.

Απόλυσις

**ΕΙΣ ΤΟΝ ΟΡΘΡΟΝ**

**Μετά την α' Στιχολογίαν. Κάθισμα Ήχος δ'. Κατεπλάγη Ιωσήφ.**

Κατεπλάγη αληθώς, ο επουράνιος χορός, και εθαύμαζεν ορών, πως μετά σώματος φθαρτού, εν τω σταδίω ηνδρίσασθε παραδόξως, μέσον δε φλογός, αγαλλόμενοι, σώοι εν αυτή, εφυλάχθητε, και εν χαρά εκραύγαζεν ο δήμος των Ασωμάτων Δυνάμεων· Χριστέ, η δόξα των Αθλοφόρων, σώσον τους υμνούντάς Σε.

**Δόξα. Και νυν. Της εορτής.**

Την των βροτών εναλλαγήν, την μετά δόξης σου Σωτήρ, εν τη δευτέρα και φρικτή, της σης ελεύσεως δεικνύς, επί του όρους Θαβώρ μετεμορφώθης, Ηλίας και Μωσής

συνελάλουν σοι, τους τρεις των Μαθητών συνεκάλεσας, οι κατιδόντες Δέσποτα την δόξαν σου, τη αστραπή σου εξέστησαν, ο τότε τούτοις, το φως σου λάμψας, φώτισον τας ψυχάς ημών.

**Μετά την β' Στιχολογίαν. Κάθισμα. Ήχος α’ . Τον τάφον Σου Σωτήρ.**

Ο Φώτιος ημάς, και Ανίκητος άμα, εκάλεσαν τανύν, του υμνήσαι τους άθλους, την πολλήν παρρησίαν τε, και τα θεία παθήματα, α υπέστησαν, εν τω σταδίω γενναίως,

και κατήσχυναν, την των τυράννων μανίαν, δυνάμει του Πνεύματος.

**Δόξα. Και νυν. Της εορτής.**

Την δόξαν Σου Χριστέ, οι σεπτοί μαθηταί Σου, κατείδον εν Θαβώρ, και επλήσθησαν θάμβους, δι’ ο και Πέτρος έλεγε, αστραπή της Θεότητος, καλυπτόμενος, καλόν

εστίν ώδε είναι. Συ δε Κύριε, μετεμορφώθης εν δόξη, δι’ ο Σε δοξάζομεν.

**Μετά τον Πολυέλεον, κάθισμα. Ήχος δ’ . Επεφάνης σήμερον.**

Ανικήτου σήμερον, και του Φωτίου, η φαιδρά επέφανε, και φωτοφόρος εορτή, ην εκτελούντες δεόμεθα, σώσον τον κόσμον, φιλάνθρωπε Κύριε.

**Δόξα. Και νυν. Της εορτής.**

Εορτή υπέρλαμπρος, η του Δεσπότου, ήλθε δεύτε άπαντες, επί τω όρει νοερώς, προκαθαρθέντες ανέλθωμεν, τω Θαβωρίω, Χριστόν εποψόμενοι.

**Οι Αναβαθμοί, το α’ αντίφωνον του δ’ ήχου.**

Προκείμενον: Θαυμαστός ο Θεός εν τοις Αγίοις Αυτού.

Στ.: Τοις Αγίοις τοις εν τη γη Αυτού, εθαυμάστωσεν ο Κύριος.

**Ευαγγέλιον: Προσέχετε από των ανθρώπων...**

Ο Ν ψαλμός.

Δόξα: Ταις των Αθλοφόρων...

Και νυν: Ταις της Θεοτόκου...

Ιδιόμελον. Ήχος β . Στ.: Ελεήμον, ελέησόν με ο Θεός...

Κομπάζουσα σήμερον η Εκκλησία του Χριστού, επί τη μνήμη υμών πανεύφημοι Μάρτυρες, βοά προς υμάς λαμπρά τη φωνή· χαίροις δυάς εκλεκτή, Ανίκητε και Φωτιε

μεγαλώνυμοι, εκτενώς πρεσβεύσατε, υπέρ των ψυχών ημών.

Είτα οι Κανονες, ο δεύτερος της Εορτής, και των Αγίων.

Ο β’ Κανὼν της Μεταμορφώσεως, φέρων Ακροστιχίδα: Μωσής Θεού πρόσωπον εν Θαβώρ είδε. Ποίημα Ιωάννου του Δαμασκηνού.

**Ωδή α' Ήχος πλ. δ'. Υγράν διοδεύσας**

Μωσής εν θαλάσση προφητικώς, ιδών εν νεφέλη και εν στύλω πάλαι πυρός, την δόξαν Κυρίου ανεβόα· τω Λυτρωτή και Θεώ ημών άσωμεν.

Ως πέτρα τω σώματι σκεπασθείς, τω τεθεωμένω τον αόρατον καθορών, Μωσής ο θεόπτης ανεβόα· τω Λυτρωτή και Θεώ ημών άσωμεν.

Συ επί του όρους του νομικού, και εν Θαβωρίω καθωράθης τω Μωϋσή, εν γνόφω το πάλαι εν φωτί δε, νυν απροσίτω της Θεότητος.

Κανών των Μαρτύρων, ου η Ακροστιχίς: Τερπνήν επαινώ Μαρτύρων ξυνωρίδα. Ιωσήφ.

**Ωδή α' Ήχος δ'. Θαλάσσης το ερυθραίον**

Τοις πόνοις τοις της σαρκός πανεύφημοι, εγκαρτερήσαντες, ευσθενεστάτη πίστει λογισμού, προς την άπονον χαίροντες, ζωήν μετεβιβάσθητε, υπερ ημών αεί πρεσβεύοντες.

Ενθέοις οχυρωθείς Ανίκητε, όπλοις της πίστεως, προς συμπλοκήν ασάρκων δυσμενών, ρωμαλέως εχώρησας, και τα αυτών στρατεύματα, θεία δυνάμει εξηφάνισας.

Ρητόρων αδολεσχίαν ένδοξε, και νουν αδόκιμον, Ελληνιστών φρονήσει θεϊκή, λαμπρυνόμενος ήσχυνας, και σεαυτόν Ανίκητε, όλον προς άθλησιν εκδέδωκας.

**Θεοτοκίον**

Παρθένος και προ τόκου Άχραντε, και μετά γέννησιν, ως αληθώς εδείχθης, τον Θεόν· υπέρ λόγον γαρ έτεκες, τον τους Αγίους μάρτυρας, ενηθληκότας στεφανώσαντα.

**Καταβασία**

«Χοροί Ισραήλ, ανίκμοις ποσί, πόντον ερυθρόν, και υγρόν βυθόν διελάσαντες, αναβάτας τριστάτας, δυσμενείς ορώντες εν αυτώ υποβρυχίους, εν αγαλλιάσει έμελπον· Άσωμεν τω Θεώ ημών, ότι δεδόξασται».

**Ωδή γ'. Ουρανίας αψίδος.**

Η σκιάζουσα δόξα εν τη σκηνή πρότερον, και τω Μωϋσή ομιλούσα τω σω θεράποντι, τύπος γεγένηται, της αστραψάσης αρρήτως, εν Θαβώρ σου Δέσποτα Μεταμορφώσεως.

Συνανήλθέ σοι Λόγε μονογενές ύψιστε, η των Αποστόλων ακρότης επί του όρους Θαβώρ, και συμπαρέστησαν, ο,τε Μωσής και Ηλίας, ως Θεού θεράποντες μόνε φιλάνθρωπε.

Θεός όλος υπάρχων όλος βροτός γέγονας, όλη τη Θεότητι μίξας την ανθρωπότητα, εν υποστάσει σου, ην εν δυσί ταις ουσίαις, Μωϋσής Ηλίας τε, είδον εν όρει Θαβώρ.

**Των Μαρτύρων. Ωδή γ'. Ευφραίνεται επί σοι**

Νικήσας μετά Χριστού, τας παρατάξεις του εχθρού στέφανον, νικητικόν έλαβες, Μάρτυς αθλοφόρε Ανίκητε.

Ηλόγησαν της σαρκός, ως φθειρομένης οι Χριστού μάρτυρες, και χαλεπά βάσανα, γνώμη ρωμαλέα υπήνεγκαν.

Ναμάτων ζωοποιών, πεπληρωμένοι θολερά ρεύματα, πλάνης σοφοί μάρτυρες, ρεύμασιν αιμάτων επαύσατε.

**Θεοτοκίον**

Ενώκησεν επί σοι, ο κατοικών τους ουρανούς Κύριος, και εξ ημών άπασαν, πλάνην Θεοτόκε εξώκισεν.

**Καταβασία**

«Ράβδος εις τύπον του μυστηρίου παραλαμβάνεται· τω βλαστώ γαρ προκρίνει τον ιερέα, τη στειρευούση δε πρώην, Εκκλησία νυν εξήνθησε, ξύλον Σταυρού, εις κράτος

και στερέωμα».

**Κοντάκιον. Αυτόμελον Ήχος βαρύς.**

Επί του όρους μετεμορφώθης, και ως εχώρουν οι Μαθηταί σου την δόξαν σου, Χριστέ ο Θεός εθεάσαντο, ίνα όταν σε ίδωσι σταυρούμενον, το μεν πάθος νοήσωσιν

εκούσιον, τω δε κόσμω κηρύξωσιν, ότι συ υπάρχεις αληθώς, του Πατρός το απαύγασμα.

**Κάθισμα των Αγίων Ήχος δ'. Ο υψωθείς εν τω Σταυρώ**

Καταβαλόντες του εχθρού τας επάρσεις, τη καρτερία των δεινών αθλοφόροι, τον ουρανόν ωκήσατε γηθόμενοι, Φώτιε αοίδιμε, και Ανίκητε μάκαρ· όθεν μακαρίζεσθε,

εις αιώνας αιώνος, υπέρ ημών πρεσβεύοντες Χριστώ, των εκτελούντων υμών τα μνημόσυνα.

**Και νυν... Της Εορτής όμοιον**

Της θείας δόξης σου, όντως απαύγασμα, καθώς ηδύναντο, έδειξας Λόγε Θεού, τοις Μαθηταίς σου εν Θαβώρ, όρει μεταμορφούμενος, οις συνελλαμφθείημεν, και ημείς

οι υμνούντές σε, μόνε αναλλοίωτε, Ιησού παντοδύναμε, και πίστει σοι συμφώνως βοώντες· Δόξα Χριστέ τη βασιλεία σου.

**Ωδή δ'. Ο Ειρμός**

«Εκ σαρκός σου βολίδες Θεότητος, εξεπορεύοντο, Προφητών και Αποστόλων· όθεν οι πρόκριτοι, μέλποντες ανεβόων· Δόξα τη δυνάμει σου Κύριε».

Ο την βάτον φυλάξας αλώβητον, προσομιλούσαν πυρί, τω Μωσεί θεολαμπούσαν σάρκα υπέδειξας, Δέσποτα μελωδούντι· Δόξα τη δυνάμει σου Κύριε.

Υπεκρύβη ακτίσι Θεότητος, αισθητός ήλιος, ως εν όρει Θαβωρίω, είδέ σε μεταμορφούμενον Ιησού μου· Δόξα τη δυνάμει σου Κύριε.

Πυρ μη φλέγον την ύλην του σώματος, ωράθης άϋλον, ως Μωσεί και Αποστόλοις, ώφθης Ηλία τε, Δέσποτα εις εκ δύο, εν δυσί τελείαις ταις φύσεσιν.

**Των Μαρτύρων. Ωδή δ'. Επαρθέντα σε ιδούσα**

Πυρακτούμενοι αγάπη Θεού προθύμως, φλόγα πυρός υπήλθετε, μένοντες τη δρόσω άφλεκτοι του Πνεύματος, αήττητοι μάρτυρες, θείοι πρεσβευταί των ψυχών ημών.

Απηρνήσαντο το σώμα ποικιλοτρόπως, οι Αθληταί ξεόμενοι· όλω τω νοί γαρ, τω Θεώ ητένιζον, τω τούτοις παρέχοντι την υπομονήν δια πίστεως.

Ισχυρότατοι ως πύργοι της ευσεβείας, τείχη εχθρού καθείλετε, και πόλεως θείας, μάρτυρες κραυγάζοντες, πολίται γεγόνατε· Δόξα τη δυνάμει σου Κύριε.

Νυσταγμόν ουκ ενυστάξατε δυσσεβείας, αλλ' εγρηγόρσει μάρτυρες θεία, τους υπνούντας, πάντοτε εις θάνατον, προς φως εξεγείρετε, της θεογνωσίας εν χάριτι.

**Θεοτοκίον**

Ως ωραία απεκύησας τον ωραίον, Παρθενομήτορ άχραντε, τον ωραιοτάτους, δείξαντα τους μάρτυρας, στερρώς εναθλήσαντας, και την αθεΐαν μειώσαντας.

**Καταβασία**

«Εισακήκοα Κύριε, της οικονομίας σου το μυστήριον, κατενόησα τα έργα σου, και εδόξασά σου την Θεότητα».

**Ωδή ε'. Ίνα τι με απώσω**

Ρητορεύουσα γλώσσα, σου τα μεγαλεία ου δύναται φθέγξασθαι· ο κρατών ζωής γαρ, και θανάτου δεσπόζων παρέστησας, εν Θαβώρ τω όρει, τον Μωϋσήν και τον, Ηλίαν,

μαρτυρήσοντάς σου την Θεότητα.

Ο χερσίν αοράτοις, πλάσας κατ' εικόνα σου Χριστέ τον άνθρωπον, το αρχέτυπον σου, εν τω πλάσματι κάλλος υπέδειξας, ουχ ως εν εικόνι, αλλ' ως αυτός ει κατ' ουσίαν, ο Θεός χρηματίσας και άνθρωπος.

Συγκραθείς ασυγχύτως, άνθρακα υπέδειξας ημίν Θεότητος, καταφλέγοντα μεν αμαρτίας, ψυχάς δε φωτίζοντα, εν Θαβώρ τω όρει, ω Μωϋσήν και τον Ηλίαν, Μαθητών τε εξάρχους εξέστησας.

**Των Μαρτύρων. Ωδή ε'. Συ Κύριέ μου φως**

Μυρίοις αικισμοίς, νεκρωθέν το σαρκίον σου, Ανίκητε την αγήρω, και αθάνατον δόξαν, παμμάκαρ προεξένησεν.

Ανάλωτος πυρί, κατακαίοντι γέγονας, ω Φώτιε θείου φέγγους, κοινωνέ και ημέρας, αδύτου τέκνον γνήσιον.

Ρεόντων την φθοράν, παντελώς απεκρούσαντο, ποθήσαντες των μενόντων, το τερπνόν ολοψύχως, οι Μάρτυρες οι ένδοξοι.

**Θεοτοκίον**

Τις δύναται το σον, ερμηνεύσαι μυστήριον, ω Δέσποινα Θεοτόκε; υπέρ νουν γαρ και λόγον, Θεόν αφράστως τέτοκας.

**Καταβασία**

«Ω τρισμακάριστον ξύλον! εν ω ετάθη Χριστός, ο Βασιλεύς και Κύριος, δι ου πέπτωκεν ο ξύλω απατήσας, τω εν σοι δελεασθείς, Θεώ τω προσπαγέντι σαρκί, τω παρέχοντι, την ειρήνην ταις ψυχαίς ημών».

**Ωδή ς'. Ιλάσθητί μοι Σωτήρ.**

Ως μέγα και φοβερον, ωράθη θέαμα σήμερον! εξ ουρανού αισθητός, εκ γης δε ασύγκριτος, εξήστραψεν ήλιος, της δικαιοσύνης, νοητός επί του όρους Θαβώρ.

Παρήλθε μεν η σκια, του νόμου εξασθενήσασα, ελήλυθε δε σαφώς, Χριστός η αλήθεια, Μωσής ανεβόησεν, εν τω Θαβωρίω, κατιδών σου την Θεότητα.

Ο στύλος τω Μωϋσεί, Χριστόν τον μεταμορφούμενον, η δε νεφέλη σαφώς, την χάριν του Πνεύματος, την επισκιάσασαν, εν τω Θαβωρίω, παρεδήλου εμφανέστατα.

**Καταβασία**

«Νοτίου θηρός εν σπλάγχνοις, παλάμας Ιωνάς, σταυροειδώς διεκπετάσας, το σωτήριον πάθος προδιετύπου σαφώς. Όθεν τριήμερος εκδύς, την υπερκόσμιον Ανάστασιν υπεζωγράφησε, του σαρκί προσπαγέντος Χριστού του Θεού, και τριημέρω εγέρσει τον κόσμον φωτίσαντος».

**Των Μαρτύρων. Ωδή ς'. Θύσω σοι μετά φωνής**

Υψώθης, ανηλεώς εν ξύλω ξεόμενος, το της νεκρώσεως πάθος, απορρίπτων, θείαν καταστολήν τε, ουρανόθεν, ενδυόμενος Μάρτυς Ανίκητε.

Ρήξαντες, τους δεσμούς της απάτης οι Άγιοι, εν τω δεσμείσθαι ευτόνως, της υπομονής τε και καρτερίας, θείοις βρόχοις, τον προστάτην του σκότους απέπνιξαν.

Ώφθητε, ως μεγάλοι φωστήρες φωτίζοντες, μαρμαρυγαίς ιαμάτων, και ακτίσι θείων αγωνισμάτων, πάσαν κτίσιν, Αθλοφόροι Χριστού γενναιότατοι.

**Θεοτοκίον**

Νομίμων, απεκύησας δίχα Πανάμωμε, τον αληθή νομοθέτην, ον δυσώπει νόμω της αμαρτίας, την ψυχήν μου, τροπουμένην οικτείραι και σώσαί με.

**Κοντάκιον των Αγίων. Ήχος β' Τα άνω ζητών**

Τους θείους πιστοί, οπλίτας ευφημήσωμεν, το ζεύγος Χριστού, της δόξης εγκωμιάσωμεν, και στερρούς ως κήρυκας, ευσεβείας άπαντες φίλαθλοι, και Θεού όντως εραστάς, εν ύμνοις ασμάτων καταστέψωμεν.

**Ο Οίκος**

Γη και σποδός, σαπρία τε και σκώληξ, δι' αισχρών και βεβήλων έργων και λογισμών υπάρχων, μόνε φιλάνθρωπε, σε ικετεύω, και σοι προσπίπτω, εκκαθάραί με τω σπόγγω των οικτιρμών σου, Χριστέ, του ρύπου, ον εν έργοις και λόγοις συνήθροισα, φωτίσαι δε το ζοφώδες του νοός μου τη αίγλη της σης χάριτος, ίνα αξίως την ένστασιν των μαρτύρων Σωτήρ μου εξείποιμι, εν ύμνοις ασμάτων καταστέφων αυτούς.

**Συναξάριον**

Τη ΙΒ' του αυτού μηνός, μνήμη των Αγίων Μαρτύρων Φωτίου και Ανικήτου.

Πυρ Ανίκητον συμφλέγει τω Φωτίω, Ους φωτός οίκος ως ανικήτους φέρει. Πυρ κατά δωδεκάτην κτάνε Φώτιον ηδ' Ανίκητον. Ούτοι ήκμασαν κατά τους χρόνους του βασιλέως Διοκλητιανού, εν έτει σπη (288), του Φωτίου όντος ανεψιού του Αγίου Ανικήτου. Όταν ο Διοκλητιανός, εις την Νικομήδειαν εδημηγόρησε κατά των Χριστιανών, παρούσης εκεί και της συγκλήτου, και όταν έβαλεν εις το μέσον είδη πολλά βασανιστηρίων οργάνων, απειλήσας ο ασεβέστατος ότι θέλει εξαφανίσει εκείνους όσοι επικαλούνται το όνομα του Χριστού, και εβλασφήμησε κατ’ Αυτού, τότε παρών ήταν και ο Μάρτυς Ανίκητος. Δεν εφοβήθη τας απειλάς του τυράννου, αλλά παρρησία ομολόγησε εαυτόν Χριστιανόν. Τότε, οι των ειδώλων λάτρεις τόσον πολύν έδειραν τον Άγιον, ώστε εκ των ραβδισμών έγιναν πληγαί, και σχισίματα εις το σώμα του, δια των οποίων εφαίνοντο τα κόκαλά του. Έπειτα, αφήκαν λέοντα κατ’ αυτού, μεγαλόσωμο και άγριον, όταν όμως πλησίασε τον Άγιον, έγινεν ημερώτατον προβάτου και λυπούμενον τον Μάρτυρα, εσπόγγισε με τον δεξιόν του πόδα τον ιδρώτα, όστις έρρευσεν εις το πρόσωπον του εκ του φόβου. Ευχαριστήσαντος λοιπόν τω Θεώ του Αγίου, έγινε σεισμός, εκ του οποίου κατέπεσε το είδωλον του Ηρακλέους και έγινεν ως κονιορτός, αλλά και μέρος τι της Νικομηδείας εκρημνίσθη και πολλούς έλληνας κατεπλάκωσε.

Όθεν, προσέταξεν ο βασιλεύς, να αποκεφαλίσωσι τον Μάρτυρα. Επειδή δε, ο επί τούτω στρατιώτης, επιχειριζόμενος να αποκεφαλίση τον Άγιον, έμεινεν ανενέργητος,

διότι εκρατήθη η χειρ του και δεν ηδύνατο να καταβιβάση το ξίφος, μετέβαλεν ο βασιλεύς την απόφασιν και δέσας τον Άγιον εις τροχόν, έστρωσε πυρ υποκάτω. Κοπτομένων ουν των μελών του αθλητού υπό του τροχού, και υπό του πυρός καιομένων, προσηυχήθη ούτος εις τον Θεόν. Προσευχηθέντος δε, ελύθησαν τα δεσμά, ο τροχός εστάθη και το πυρ εσβέσθη. Τότε, ο ανεψιός του Φώτιος, έτρεξε πλησίον του Αγίου, και εναγκαλισάμενος αυτόν, ωνόμάζε πατέρα και μητέρα και θείόν

του. Εδέθη λοιπόν, και αυτός μετά του θείου του με σιδηράς αλύσεις, και ερρίφθησαν αμφότεροι εν τη φυλακή, έπειτα εξεσχίσθησαν, εκάησαν, και υπό του δήμου ελιθοβολήθησαν εν τω θεάτρω. Εις όλας δε τας βασάνους ταύτας, αβλαβείς διαφυλαχθέντες, εδέθησαν εις ξύλα εκ των ποδών, και εσύρθησαν υπό αγρίων ίππων.

Μετά ταύτα πάλιν τους έδειραν δυνατά, και με άλας και όξος έτριψαν τα πεπληγωμένα μέλη των, και ούτω ριφθέντες εν τη φυλακή, εκεί έμειναν ανεπιμέλητοι τρία ολόκληρα έτη. Αφ’ ου δε κατεξηράνθησαν εκ της πολυχρονίου κακοπαθείας της φυλακής, τότε ήναψεν ο τύραννος τρεις ημέρας το λεγόμενον λουτρόν του Αντωνίνου και εκεί ενέκλεισεν τους Αγίους, προσευχηθέντων δε των Μαρτύρων, εσχίσθη η βάσις του λουτρού, και ανέβλυσε κάτωθεν πολύ ύδωρ, οι δε Άγιοι εφαίνοντο ότι είναι όχι εντός λουτρού πεπυρακτωμένου αλλά εις δροσερόν περιβόλιον. Ύστερον εσκέφθη ο ασεβής Διοκλητιανός, και κατεσκεύασε κάμινον εις είδος χωνίου, εστερεωμένη επί σιδηρών στηλών. Εις ταύτην λοιπόν βληθέντες οι Άγιοι και προσευχηθέντες, παρέδωκαν τας ψυχάς των εις χείρας Θεού, και ούτως έλαβον παρ’ Αυτού τους στεφάνους της αθλήσεως. Λέγουσι δε, ότι αφ’ ου ερρίφθησαν οι Άγιοι εις την κάμινον, έμειναν ζωντανοί τρεις ημέρας, τα δε σώματα αυτών συρθέντα έξω της καμίνου με σιδηρά όργανα, έμειναν σώα και ολόκληρα, χωρίς να βλάψη το πυρ ούτε κα τρίχα της κεφαλής των. Τελείται η αυτών σύναξις εις τον αγιώτατον αυτών Ναόν, τον ευρισκόμενον εις τόπον λεγόμενον Στρατήγιον.

Τη αυτή ημέρα, οι Όσιοι Κάστωρ και Παλάμων, εν ειρήνη τελειούνται.

Ψυχήν Παλάμων, παλάμαις Θεού δίδως, άληπτος οφθείς παλάμαις ψυχοφθόρου.

Θεία θρυαλλίς, σβέννυται Κάστωρ μέγας, Λείψαντος εις φως ως ελαίου του βίου.

Ο Όσιος Παλάμων, ήταν γέροντας και σοφός διδάσκαλος του Μεγάλου Παχωμίου.

Τη αυτή ημέρα, οι Άγιοι Δώδεκα στρατιώται Μάρτυρες, οι εκ Κρήτης ορμώμενοι, ξίφει τελειούνται.

Αριθμός άθλει Μαρτύρων δια ξίφους, Χριστού μαθηταίς ισάριθμος εγκρίτοις.

Τη αυτή ημέρα, μνήμη των Αγίων Μαρτύρων Παμφίλου και Καπίτωνος, ξίφει τελειωθέντων.

Οι κείμενοι γη, και λύθρω πεφυρμένοι, Ξίφος μετήλθον, Πάμφιλος και Καπίτων.

Τη αυτή ημέρα, μνήμη των Οσίων Σεργίου και Στεφάνου εν ειρήνη τελειωθέντων.

Ίσων ιδρώτων, Σεργίω και Στεφάνω, Ίσοι στέφανοι· και γαρ ούτω το πρέπον.

Ταις των Αγίων σου πρεσβείαις, ο Θεός, ελέησον ημάς. Αμήν.

**Ωδή ζ' , Παίδες Εβραίων εν καμίνω**

Νυν καθωράθη Αποστόλοις τα αθέατα Θεότης εν σαρκίω, εν τω όρει Θαβώρ, αστράπτουσα βοώσιν· Ευλογητός ει Κύριε, ο Θεός εις τους αιώνας.

Έφριξαν φόβω εκπλαγέντες την ευπρέπειαν της θείας βασιλείας, εν τω όρει Θαβώρ, Απόστολοι βοώντες· Ευλογητός ει Κύριε, ο Θεός εις τους αιώνας.

Νυν τα ανήκουστα ηκούσθη· ο απάτωρ γαρ Υιός εκ της Παρθένου, τη πατρώα φωνή, ενδόξως μαρτυρείται, οία Θεός και άνθρωπος, ο αυτός εις τους αιώνας.

Θέσει ου γέγονας Υψίστου, τη ουσία δε Υιός ηγάπημένος, προϋπάρχων ημίν, ωμίλησας ατρέπτως· Ευλογητός ει κράζουσιν, ο Θεός εις τους αιώνας.

**Των Μαρτύρων. Ωδή ζ'. Εν τη καμίνω**

Ξένον αγώνα, διηνυκότες ξένοι ώφθητε, όντως φρονημάτων ένδοξοι της σαρκός, των Αγγέλων συμπολίται δε, κληρονόμοι τε του Χριστού, μεγαλώνυμοι μάρτυρες.

Υπομονή τε, και καρτερία ενικήσατε, πάντων δυσμενών αθέων επιβουλάς, και φαιδροί πόνοις γενόμενοι, προς φέγγος άδυτον, μετεβιβάσθητε, παναοίδιμοι.

Ναός Τριάδος, της υπερθέου γενόμενος, στήλας και ναούς ηδάφισαν ανδρικώς, των αθέων οι πανεύφημοι, και προς ουράνιον, λαόν μετεβιβάσθησαν αγαλλόμενοι.

**Θεοτοκίον**

Ως πλατυτέρα, των ουρανών Αγνή υποδέδεξαι, Λόγον μηδαμού χωρούμενον υπέρ νουν, στενωτάτην τους οδεύοντας, οδόν πανάμωμε, προς πλατυσμόν, εισάγοντα θείας ζωής.

**Καταβασία**

«Έκνοον πρόσταγμα τυράννου, δυσσεβούς, λαούς εκλόνησε, πνέον απειλής, και δυσφημίας θεοστυγούς. Όμως τρεις Παίδας ουκ εδειμάτωσε θυμός θηριώδης, ου πυρ

βρόμιον, αλλ' αντηχούντι δροσοβόλω πνεύματι, πυρί συνόντες έψαλλον· ο υπερύμνητος των Πατέρων και ημών, Θεός ευλογητός ει».

**Ωδή η'. Επταπλασίως κάμινον**

Ακηκοότες Δέσποτα, εκ Πατρός μαρτυρούμενον, και ως ανθρωπίνης, στερροτέραν όψεως, οράν του προσώπου σου την αστραπήν μη φέροντες, σου οι μαθηταί, επί την

γην κατέπιπτον, εν φόβω μελωδούντες· Ιερείς ευλογείτε, λαός υπερυψούτε, Χριστόν εις τους αιώνας.

Βασιλευόντων πέφυκας, Βασιλεύς ωραιότατος, και των πανταχού κυριευόντων Κύριος, δυνάστης μακάριος, και φως οικών απρόσιτον, ω οι Μαθηταί, καταπλαγέντες

εβόων· οι Παίδες ευλογείτε, Ιερείς ανυμνείτε, λαός υπερυψούτε Χριστόν εις τους αιώνας.

Ως ουρανού δεσπόζοντι, και της γης βασιλεύοντι, και καταχθονίων, την κυρείαν έχοντι, Χριστέ σοι παρέστησαν, εκ μεν της γης Απόστολοι, ως εξ ουρανού δε ο Θεσβίτης Ηλίας, Μωϋσής δε εκ νεκάδων, μελωδούντες συμφώνως· Λαός υπερυψούτε Χριστόν εις τους αιώνας.

Ραθυμοτόκοι μέριμναι, επί γης κατελείφθησαν, τη των Αποστόλων, εκλογή φιλάνθρωπε, ως σοι ηκολούθησαν, προς την εκ γης μετάρσιον, θείαν πολιτείαν· όθεν και επαξίως, της σης θεοφανείας, εμελώδουν τυχόντες· Λαός υπερυψούτε, Χριστόν εις τους αιώνας.

**Των Μαρτύρων. Ωδή η'. Χείρας εκπετάσας**

Ρωμαλέον φρόνημα σοφοί, επιδεικνύμενοι, θηρών ορμήματα, ουκ επτοήθητε βράσματα, των λεβήτων ουκ επτήξατε, ου των μελών τας εκτομάς, ου βασάνων ποινάς, εκβοώντες· Πάντα τα έργα υμνείτε τον Κύριον.

Ιάσθε τα πάθη των πιστών, εξεικονίσαντες, πάθος μακάριον, υμών τοις πάθεσιν Άγιοι, και καθαίρετε νοσήματα, και φυγαδεύετε δεινά βοώντες πνεύματα· Ευλογείτε, πάντα τα έργα Κυρίου τον Κύριον.

Δυάς αθλητών περικαλλής, Τριάδα άκτιστον, καθωμολόγησε, και μυριόλεκτον ώλεσε, πολεμίων όντως φάλαγγα, και μυριάσι νοηταίς συνήφθη μέλπουσα· Ευλογείτε, πάντα τα έργα Κυρίου τον Κύριον.

**Θεοτοκίον**

Αγία Παρθένε η Θεόν, τον υπεράγιον, αποκυήσασα, τον στεφανώσαντα χάριτι, τους Αγίους τούτους μάρτυρας, σω σον αγίασον ημάς, προθύμως μέλποντας· Ευλογείτε,

πάντα τα έργα Κυρίου τον Κύριον.

**Καταβασία**

«Ευλογείτε Παίδες, της Τριάδος ισάριθμοι, Δημιουργόν Πατέρα Θεόν, υμνείτε τον συγκαταβάντα Λόγον, και το πυρ εις δρόσον μεταποιήσαντα, και υπερυψούτε, το

πάσι ζωήν παρέχον, Πνεύμα πανάγιον εις τους αιώνας.».

**Ωδή θ'**

«Έφριξε πάσα ακοή, την απόρρητον Θεού συγκατάβασιν, όπως ο Ύψιστος, εκών κατήλθε μέχρι και σώματος, Παρθενικής από γαστρός, γενόμενος άνθρωπος· διο την

Άχραντον, Θεοτόκον οι πιστοί μεγαλύνομεν».

Ίνα σου δείξης εμφανώς, την απόρρητον δευτέραν κατάβασιν, όπως ο Υψιστος Θεός, οφθήση εστώς εν μέσω θεών, τοις Αποστόλοις εν Θαβώρ, Μωσεί συν Ηλία τε, αρρήτως έλαμψας· διο πάντες σε Χριστέ μεγαλύνομεν.

Δεύτέ μοι πείθεσθε λαοί, αναβάντες εις το όρος το Άγιον, το επουράνιον αΰλως στώμεν εν πόλει ζώντος Θεού, και εποπτεύσωμεν νοί Θεότητα άϋλον, Πατρός και

Πνεύματος, εν Υιώ μονογενεί απαστράπτουσαν.

Έθελξας πόθω με Χριστέ, και ηλλοίωσας τω θείω σου έρωτι, αλλά κατάφλεξον, πυρί αΰλω τας αμαρτίας μου, και εμπλησθήναι της εν σοι τρυφής καταξίωσον, ίνα τας δύο σκιρτών, μεγαλύνω αγαθέ παρουσίας σου.

**Των Μαρτύρων. Ωδή θ’ . Λίθος αχειρότμητος**

Ιδού η φαιδρά και φωσφόρος, και πλήρης χάριτος ημέρα, έλαμψε Φωτίου του θείου, και Ανικήτου πάντας φωτίζουσα, τους εν αυτή γεραίροντας, τα φωταυγή τούτων

παθήματα.

Ώφθητε ως άνθρακες πάσαν, ύλην κακίας εμπιπρώντες, ώφθητε ως τίμιοι άρνες, εθελουσίως κατασφαττόμενοι, και τω Αμνώ τω αίροντι, τας αμαρτίας προσαγόμενοι.

Στίγματα υμών Αθλοφόροι, και τα παθήματα και πόνους, και την υπέρ νουν καρτερίαν, και τους αγώνας, και την τελείωσιν, πανευκλεώς δοξάζοντες, σήμερον πάντες ευφραινόμεθα.

Ήνθησαν κοιλάσιν οσίως, μαρτυρικαίς καθάπερ ρόδα, οι περικαλλείς, Αθλοφόροι, και τας καρδίας ευωδιάζουσι των ευσεβών εν πνεύματι, δυσώδη πλάνην εκμειώσαντες.

**Θεοτοκίον**

Φώτισον ημάς η τεκούσα, φως το απρόσιτον Παρθένε, έμπλησον ημάς ευφροσύνης, και θυμηδίας και θείας γνώσεως, τους καθαρά καρδία σε, ευσεβοφρόνως μακαρίζοντας.

**Εξαποστειλάριον. Των Μαρτύρων. Φως αναλλοίωτον Λόγε**

Φως η Φωτίου τοις όχλοις, εγένετο μαρτυρία, του Ανικήτου νικώντος, εν ταις βασάνοις την πλάνην, Χριστού τας δύο γεννήσεις, θεολογούντων, ους ευφημήσωμεν

άμα.

**Και της Εορτής**

Φως αναλλοίωτον Λόγε, φωτός Πατρός αγεννήτου, εν τω φανέντι φωτί σου, σήμερον εν Θαβωρίω, φως είδομεν τον Πατέρα, φως και το Πνεύμα, φωταγωγούν πάσαν Κτίσιν.

**Αίνοι. Ήχος πλ. α’ . Χαίροις ασκητικών.**

Χαίροις, τροπαιοφόρε δυάς, η τας τυράννων απειλάς μυκτηρίσασα, και τούτους καταβαλούσα, τη του Υιού του Θεού, παναλκεί ισχύϊ και δυνάμει τε, η πόνους ενέγκασα, και εχθρούς καταπλήξασα, τη καρτερία, και δυνάμει του Πνεύματος, υφ’ ου ρωσθέντες εν καμίνω εβλήθητε, και παίδας μιμούμενοι, τω Κυρίω εψαλλατε· αινείτε αναβοώντες, πάντα τα έθνη τον Κύριον, Αυτόν δυσωπείτε, ταις ψυχαίς ημών βραβεύσαι το μέγα έλεος. (Δις)

Χαίροις, ο στρατιώτης Χριστού, ο τροπωσάμενος εχθρού την παράταξιν, τω όπλω της ευσεβείας, ο καθαιρέτης σατάν, και των τυφλωττώντων η αντίληψις, ο γήθεν ευράμενος, την ουράνιον άνοδον, και παραδείσου, τας μονάς κληρωσάμενος, εν αις χορεύων, παμμακάριστε Φώτιε, και χάριν δεξάμενος, εκτενώς καθικέτευσον, υπέρ των πίστει τελούντων, την ιεράν σου πανήγυριν, Κυρίου οπλίτα, του παρέχοντος τω κόσμω το μέγα έλεος.

Χάριν, των ιαμάτων λαβών, παρά Κυρίου Αθλοφόρε Ανίκητε, και ταύτην ένδοξε Μάρτυς, συν τω Φωτίω ημίν, δωρεάς παρέχεις ανεξάντλητον, πηγή των ιάσεων, τον

ναόν σου δωρούμενος, ενώ εστώτες, τον Σωτήρα δοξάζομεν, Ον στεφηφόρε, εκτενώς εκδυσώπησον, όπως ίλεως γένηται, τοις θέλουσιν ίασιν, και προσκυνούσιν εν

πίστει την σεβασμίαν εικόνα σου, αφ’ ης χορηγείται, τοις νοσούσιν η υγεία, και μέγα έλεος.

**Δόξα. Ήχος πλ. β’ .**

Δεύτε πιστοί, συνελθόντες, πνευματικήν χορείαν συστησώμεθα, και τους του Χριστού Αθλοφόρους επαξίως εγκωμιάζοντες είπωμεν· χαίροις, δυάς θεοσύλλεκτε· χαίροις ξυνωρίς θεοδόξαστε· χαίροις, ζεύγος Κυρίου ιερόν και θεόστεπτον· χαίροις, ο περικαλλής και αγαθός νεανίας πανθαύμαστε Φώτιε· χαίροις, ο τιμία και σεβαστή πολιά εγκοσμούμενος νικητά τροπαιούχε Ανίκητε, ως ουν παρρησίαν μαρτυρικήν κεκτημένοι ιατροί παμμακάριστοι, εκτενή ικεσίαν τη Τριάδι ποιήσατε, ειρηνεύσαι τον κόσμον, θεραπεύσαι τους νοσούντας και σώσαι τους υμάς μακαρίζοντας.

**Και νυν.**

Πετρω και Ιακώβω και, Ιωάννη, τοις προκρίτοις μαθηταίς σου Κυριε, σήμερον υπέδειξας εν τω όρει τω Θαβώρ, την δόξαν της θεϊκής σου μορφής· έβλεπον γαρ τα

ιμάτιά σου, αστράψαντα ως το φως και το πρόσωπόν σου υπέρ τον ήλιον και μη φέροντες οράν το άστεκτον της σης ελλάμψεως, εις γην κατέπιπτον, μηδόλως ατενίσαι ισχύοντες. Φωνής γαρ ήκουον μαρτυρούσης άνωθεν· Ούτός εστιν ο Υιός μου ο αγαπητός, ο ελθών εις τον κόσμον σώσαι τον άνθρωπον.

Δοξολογία Μεγάλη και Απόλυσις.

**ΕΙΣ ΤΗΝ ΛΕΙΤΟΥΡΓΙΑΝ**

Τα τυπικά, και εκ του Κανόνος των Μαρτύρων, η γ καὶ στ ᾠδή.

Απόστολος του Αγίου Δημητρίου: Τέκνον Τιμόθεε, ενδυναμού εν τη χάριτι...

**Ευαγγέλιον:**

Είπεν ο Κύριος τοις εαυτού Μαθηταίς· ταύτα εντέλλομαι υμίν, ίνα αγαπάτε αλλήλους...

Κοινωνικόν: Εις μνημόσυνον αιώνιον έσονται δίκαιοι. Αλληλούϊα.

**Εγκώμια. Ήχος γ . Ακροστιχίς:**

Αθλητών δυάδα τοις εγκωμίοις στέφω. Βασίλειος ιερεύς.

Αι γενεαί αι πάσαι, τον μεταμορφωθέντα, δοξάσωμεν Σωτήρα.

Ανίκητον τον μέγαν, και Φώτιον τον θείον, αινέσωμεν αξίως.

Θυμόν του βασιλέως, και λύσσαν των λεόντων, ουδόλως επτοήθης.

Λιθοβοληθέντες, εν μέσω του θεάτρου, Χριστόν επικαλείσθε.

Ηθλήσατε νομίμως, εστέφθητε δικαίως, υπό του στεφοδότου.

Τρωθέντες τη αγάπη, Χριστού οι Αθλοφόροι, κατήσχυναν την πλάνην.

Ω Φώτιε τρισμάκαρ, μετά του Ανικήτου, ημάς περιφρουρείτε.

Νάματα ιαμάτων, προχέει τοις νοσούσιν, εικών υμών η θεία.

Δώρον την υγείαν, λαμβάνει ο προστρέχων, εν τούτω τω τεμένει.

Υπό αγρίων ίππων, συρόμενοι οι θείοι, εβόων Αθλοφόροι.

Αθάνατε παράσχου, ημίν τοις Σε ποθούσιν, υπομονήν και σθένος.

Δρόσον ουρανίαν, εδέξασθε εν μέσω, λουτρού του Αντωνίνου.

Από παντοίας νόσου, και βλάβης εκλυτρούσθε, ημάς Μάρτυρες θείοι.

Των οφθαλμών τας νόσους, ιάσθε Αθλοφόροι, ευχαίς υμών αγίαις.

Ουράνιαι δυνάμεις, εξέστησαν ορώσαι, τους άθλους των Μαρτύρων.

Ίνα Χριστόν κερδίση, υπέστη τας βασάνους, δυάς η μακαρία.

Σατάν ο δολιόφρων, ηττήθη και ερράγη, ως ασθενές στρουθίον.

Ειρκτή κατακλεισθέντες, σιδήροις τε δεθέντες, ετύπτεσθε βουνεύροις.

Γεραίρομεν τους άθλους, τιμώμεν τους αγώνας, των θείων Αθλοφόρων.

Κομπάζει και χορεύει, Χριστού η Εκκλησία, τιμώσα τους Αγίους.

Ω θείοι Αθλοφόροι, ποιήσασθε πρεσβείαν, υπέρ των Ορθοδόξων.

Μάχαιραι και ξίφη, και πυρ τους Αθλοφόρους, επτόησαν ουδόλως.

Ίπποι προσδεθέντες, εσύρεσθε ασπλάγχνως, δια Χριστού την πίστιν.

Όπου επισκιάσει, η χάρις των Μαρτύρων, διώκονται αι νόσοι.

Σπεύσον Πανοικτίρμων, σώσον τους Σους δούλους, ως έσωσας τους παίδας.

Σπεύσον Χριστέ Σώτερ, εβόον οι οπλίται, κατάσβεσον την φλόγα.

Τροχόν και τας αλύσεις, των θείων Αθλοφόρων, ασπάζομαι προθύμως.

Έχοντες παρρησίαν, προς τον Χριστόν οπλίται, μέμνησθε ημών πάντων.

Φώτιε παμμάκαρ, Ανίκητε θεόφρων, μέμνησθε των βοώντων.

Ω Αθληταί Κυρίου, Χριστόν εκδυσωπείτε, υπέρ ειρήνης κόσμου.

Βραβεία και στεφάνους, εδέξασθε τυχόντες, λήξεως μακαρίας.

Απτόητοι εισήλθον, εις κάμινον πυρφόρον, Χριστού οι Αθλοφόροι.

Στησώμεθα χορείαν, πνευματικήν τιμώντες, Χριστού τους Αθλοφόρους.

Ιδρύματα της πλάνης, είδωλον Ηρακλέους, καθείλετε τη πίστει.

Λιτάς και ικεσίας, προσάγομέν Σοι Λόγε, τιμώντες τους Αγίους.

Εν μέσω της καμίνου, παρέθεσθε το πνεύμα, Πατρί τω Ουρανίω.

Ίδωμεν ξένον θαύμα, πως σώα εφυλάχθη, τα λείψανα τα θεία.

Ουράνιοι πυλώνες, ηνοίγησαν Φωτίω, και θείω Ανικήτω.

Συν πάσι τοις Αγίοις, εσκήνωσαν και ούτοι, εις θείας καταπαύσεις.

Ιδείν κατηξιώθης, Ανίκητε τρισμάκαρ, του ουρανού τα κάλλη.

Εδέμ τα φωτοφόρα, Φώτιε Αθλοφόρε, εσκήνωσαν τοπεία.

Ρείθροις ιαμάτων, ράνατε ουρανόθεν, πάντας τους φιλεόρτους.

Ευφραινου και αγάλλου, Χριστού η Εκκλησία, τιμώσα τους Αγίους.

**Δόξα Πατρί.**

Ύψιστε Θεέ μου, Πάτερ Υιέ και Πνεύμα, ελέησον τον κόσμον.

**Και νυν. Θεοτοκίον.**

Σωτήρα η τεκούσα, ευλογημένη Κόρη, ελέησον Σους δούλους..

Η/Υ ΠΗΓΗ:

Voutsinasilias.blogspot.gr

http://voutsinasilias.blogspot.gr/2012/08/12.html